གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

ན་མ་མ་ཧཱ་གུ་ཎ་ཡེ།
རྒྱལ་བ་ཀུན་གྱི་བདག་ཉིད་སྨན་གྱི་བླ།།
ཡེ་ཤེས་མཁའ་འགྲོའི་གཙོ་མོ་དཔལ་ལྡན་འཕྲེང་།།
ཁམས་གསུམ་འགྲོ་བའི་སྐྱབས་གཅིག་གཡུ་ཐོག་མགོན།།
གསོལ་བ་འདེབས་སོ་བྱིན་རླབས་ཆར་རྒྱུན་ཕོབ།།
ཐུགས་སྲས་མཆོག་གྱུར་མཁས་གྲུབ་སུམ་སྟོན་ཞབས།།
དཔལ་ལྡན་གཞོན་ནུ་གཙང་སྟོན་སངས་རིན་དང༌།།
མཁས་བཙུན་རིན་རྡོར་དོན་གྲུབ་རྒྱལ་མཚན་དཔལ།།
གསོལ་བ་འདེབས་སོ་བྱིན་རླབས་ཆར་རྒྱུན་ཕོབ།།
བྲང་ཏི་དཀོན་སྐྱབས་དཔལ་ལྡན་འཚོ་བྱེད་དང༌།།
འཚོ་བྱེད་རིན་ཆེན་རྣལ་འབྱོར་བསོད་ནམས་དབང༌།།
རྣལ་འབྱོར་ཆེན་པོ་རི་ཁྲོད་ཞིག་པོ་རྗེ།།
གསོལ་བ་འདེབས་སོ་བྱིན་རླབས་ཆར་རྒྱུན་ཕོབ།།
བཻ་རོས་བྱིན་བརླབས་མཚུངས་མེད་ཟུར་མཁར་བ།།
བཤད་པའི་མངའ་བདག་ལེགས་བྱུང་པདྨ་སྐྱབས།།
ཟར་བན་བྱམས་པ་སློབ་དཔོན་མགོན་པོ་དཔལ།།
གསོལ་བ་འདེབས་སོ་བྱིན་རླབས་ཆར་རྒྱུན་ཕོབ།།
411

གསོལ་འདེབས་དང་དྲིས་ལན། ངེས་དོན་གྱི་ལྟ་སྒོམ་ཉམས་སུ་ལེན་ཚུལ་བཅས་ཀྱི་སྐོར།

འགྲོ་དོན་པ་དང་སྨན་བླ་དོན་ཀུན་གྲུབ།།
ཐམས་ཅད་མཁྱེན་པ་ནོར་བུ་བརྒྱན་པའི་མཆོག།
འཇའ་ཚོན་སྙིང་པོ་སྣ་ཚོགས་རང་གྲོལ་རྗེ།།
གསོལ་བ་འདེབས་སོ་བྱིན་རླབས་ཆར་རྒྱུན་ཕོབ།།
ཡི་དམ་རྟ་ཕག་མཁའ་འགྲོ་སྡེ་ལྔའི་ཚོགས།།
བཀའ་སྲུང་དམ་ཅན་སྡེ་དགུ་སྤྲུལ་འཁོར་བཅས།།
སྨན་གྱི་ལྷ་མོ་དྲང་སྲོང་རིག་འཛིན་ལ།།
གསོལ་བ་འདེབས་སོ་བྱིན་རླབས་ཆར་རྒྱུན་ཕོབ།།
མདོ་རྒྱུད་མན་ངག་བསྟན་བཅོས་ཀུན་གྱི་བཅུད།།
འགྲོ་ལ་ཕན་པའི་སྙིང་པོ་གསོ་རིག་གི།
ཚིག་དོན་མན་ངག་ལག་ལེན་གནད་མཐའ་དག།
ཚུལ་ ལ་བཞིན་རྒྱུད་ལ་འབྱོར་བར་བྱིན་གྱིས་རློབས།།
མཁས་རློམ་ང་རྒྱལ་ཆགས་སྡང་འགྲན་སེམས་དང༌།།
ཕྲག་དོག་གཡོ
ཕྲག་དོག་གཡོ་སྒྱུ་ཁེ་གྲགས་ཟས་ནོར་འདོད།།
ཆོས་བརྒྱད་ལ་སོགས་ལོག་པའི་སེམས་རིགས་ཀྱི།།
དྲི་མ་རྡུལ་ཙམ་མེད་པར་བྱིན་གྱིས་རློབས།།
412

གསོལ་འདེབས་ཀྱི་སྐོར་རྣམས་ཕྱོགས་གཅིག་ཏུ་བསྡེབས་པ་འདོད་འབྱུང་ཡིད་བཞིན་བང་མཛོད།

འདོད་ཆགས་ཞེ་སྡང་གཏི་མུག་རྒྱུ་ཡི་ནད།།
རླུང་དང་ཁྲག་མཁྲིས་བད་ཀན་རྐྱེན་གྱི་ནད།།
ངན་སོང་གསུམ་གྱི་སྡུག་བསྔལ་འབྲས་བུའི་ནད།།
མ་ལུས་དྲུངས་ནས་འབྱིན་པར་བྱིན་གྱིས་རློབས།།
མཁའ་ཁྱབ་འགྲོ་བ་ཕ་མ་ཤ་སྟག་ཀུན།།
ལས་ཉོན་འཁྲུལ་པའི་གཅོང་གིས་ཉམ་ཐག་པ།།
ཐམས་ཅད་བྱང་ཆུབ་སེམས་ཀྱི་སྨན་མཆོག་གིས།།
གཏན་བདེ་རྫོགས་བྱང་གོ་འཕང་ལ་འཁོད་ཤོག།
གྱི་རྒྱུད་བཞི་སོགས་གསོ་རིག་སྤྱིའི་བླ་བརྒྱུད་གསོལ་འདེབས་འདི་ནི་གཞན་ཕན་ནོར་བུས་
བསྐུལ་ངོར་བྲིས་པའོ།། ༎
413